Gandia homenatja 3 dones per la seua trajectòria feminista amb motiu del 8 de Març
02 març 2021

## Gandia homenatja 3 dones per la seua trajectòria feminista amb motiu del 8 de Març02 març 2021Última actualització: 14 juliol 2025

![](../gestion/img/f0a428fd5010dc2d71ccbfcfac2de3d83f5dd6edacd6d830b0528e051e7fa85a.jpg)  
  

El Consell de les Dones celebrat aquest matí per via telemàtica ha aprovat reconéixer **Isabel García Peiró, Vicenta Llorca Climent i Rosa Orquín Climent**, per la seua àmplia trajectòria vital i el seu compromís amb la defensa de la igualtat real entre dones i homes.

La proposta va ser portada a l'organisme per la **regidora delegada d'Igualtat, Diversitat i Polítiques Inclusives, Juana Navarro** i aprovada pel Consell.

Per la seua banda, **l'alcaldesa de Gandia,** **Diana Morant**, ha felicitat Isabel, Vicenta i Rosa i ha destacat que aquest tipus de nomenaments són "_una forma de reconéixer la trajectòria i la implicació de dones que destaquen en els seus respectius camps i que segueixen treballant per una ciutat i una societat on els homes i les dones tinguem els mateixos drets_".

Després de la celebració de la reunió, Navarro ha destacat que des de la seua regidoria “estem preparant tot per a aquest 8 de març en el qual cridem ¡Juntes per la igualtat!. A més, el Consell Municipal de les Dones ha triat homenatjar tres dones que destaquen per la seua professió, trajectòria feminista i lluita per la consecució de la igualtat real”.

**ISABEL GARCÍA PEIRÓ**

És en l'actualitat Subdirectora d'Infermeria de l'Hospital Francesc de Borja.

Ha desenvolupat la seua vida professional en diferents Hospitals i Serveis en Madrid, València, Gandia, en unitats com la Vigilància intensiva de Nounats, UCI, Cirurgia, Pneumologia, i també ha sigut Supervisora, Adjunta de Direcció i Subdirectora, Adjunta a la Direcció i Subdirectora d'Infermeria.

Aquesta no ha sigut tasca fàcil en l'etapa de l'era COVID, en la qual la seua experiència de Gestió i Planificació han sigut decisives per a mantenir les estructures i l'equip humà que s'ha dedicat a cura de les persones malaltes a l'hospital.

Podria haver-se jubilat l'any passat i viure aquesta experiència des de l'altre costat de la barrera, però el seu compromís amb el personal sanitari i els seus companys i companyes de l'equip de Direcció, li ha portat a la decisió de continuar activa ajudant i donant-lo tot.

**VICENTA LLORCA CLIMENT**

Vicenta Llorca Climent (Oliva, 1950) va ser professora a l'IES Gabriel Císcar d'Oliva i a l'IES Tirant lo Blanc de Gandia, en aquest últim també va ser Vicedirectora, Cap de Departament i Bibliotecària. Actualment, jubilada.

Pertany a Tirantianes AC, Saforíssims SL, Dones de frontera i l'Associació d'Estudis Fallers.

Com a escriptora ha participat en diferents publicacions, és autora de "La delicada de Gandia".

Col·labora amb la Cadena Ser en un microespai poètic i en el CEIC va coordinar l'Homenatge a la Paraula – "Silenciades" (2016), "Diguem no" (2017).

**ROSA ORQUIN CLIMENT**

Nascuda a Barcelona. Als seus 14 anys va començar a treballar de locutora en Cadena Ser Gandia, sent en els anys 50 la veu del programa cultural de Cadena Ser 'Sobretaula Nocturna' i el concurs 'El millor per al millor'.

Un dels seus últims programes es va emetre fins al 2012 els dimecres en Cadena Ser Gandia "El minut perdut de Rosa Orquín", reflexions i records seus, creat i locutat per ella mateixa.

[Twittear](https://twitter.com/share)